《汝尚将归吴兴齐州记室苏子由辱诗送因逐韵谢》
宋代·俞汝尚

释履从军蚤滥官，已衰能复尚盘桓。
迩来齿发羞相问，乞有衡盘觅自安。
使我襟怀遗内热，诵君诗句袭人寒。
知谁便是知音者，且作岩溪雪景看。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。